Nr. 27
13. aprill 2009

	
HTG INFO

Juhtkond tänab
•	Õpetaja Olga Kornilovat, Ljubov Titovat ja Olga Titovat Tartu linna vene keele konkursi korraldamise ning meie kooli õpilaste konkursiks ettevalmistamise eest:
Olümpiaadid ja võistlused
•	Konkurss Tartu linna gümnaasiumide 
õpilastele, kelle emakeeleks on vene keel, toimus 27. märtsil HTGs. Kokku osales konkursil 17 õpilast. Meie parimad olid:
1. Anastasia Lvova (11.e)
5. Dmitri Valiulin (10.b)
10. Deniss Denissov (10.b)
•	VII Euroopa Liidu Loodusteaduste 
Olümpiaadil (EUSO) osales 40 võistkonda 21 riigist. Eesti võistles taas edukalt. Kuldmedali ja absoluutarvestuses 5. koha saavutas Eesti I võistkond, kuhu kuulus ka Uku-Laur Tali (10.c).
•	Toimusid Eesti meistrivõistlused
pranglimises (peast arvutamises), kus meie õpilaste tulemused olid järgmised:
neiud 7.-12. klass
II koht Kristin Jesse (10.a)
noormehed 7.-12. klass
I koht Imre Purret (12.a)
V koht Tarmo Pilt (12.a)
VI koht Mihkel Gill (10.a) 
Kristin Jesse, Imre Purret ja Tarmo Pilt on kutsutud pranglimise maailmameistri-võistlustele.
•	Õpilaste teadustööde riikliku konkursi II vooru on treffneristidest kutsutud Riinu Ots (12.b), Ants Siim ja Karl Haljasmets (12.d), Kai Tiitsaar (12.c) ning vilistlane Kristi Sobak. Palju õnne ja jõudu II voorus 17. aprillil! 
•	II Tartu koolide karikavõistlustel males saavutas meie kooli võistkond 4. koha. Täname kõiki võistkonna liikmeid.

Õppetöö 
•	IV perioodi arvestused toimuvad 14.-20. aprillini.
* Arvestuste nädalal ei helise koolikell.
* Tundide ajad arvestuste nädalal:

1.-2. tund	  8.15 –   9.45
3.-4. tund	10.15 – 11.45
5.-6. tund	12.15 – 13.45
7.-8. tund	14.15 – 15.45

•	Palun kõikidel õpilastel säilitada
koolimajas (eriti aatriumis) vaikus, et ei segaks koolikaaslaste õppetööd. 
•	Kooli söökla on arvestuste ajal avatud
kella 11.00 – 15.00. Lõunatada saab söökla lahtiolekuaegadel, kindlaid söögivahetunde klassidele ei ole.
•	V perioodi tunniplaan valmib 20.
aprilliks.
•	Täiendkoolitusel viibivad 13.04. õp.
L. Jõgi, 16.04. õp. T. Jürgenstein, 17.04. õp. D. Kubi, A. Ristikivi, O. Kornilova ja H. Tering. Õp. D. Kubi tunde asendab õp. O. Titova. Raamatukoguhoidja A. Rikas on 20. aprillil koolitusel Tallinnas – seega on raamatukogu sel päeval suletud.
•	Tähelepanu humanitaarharu 11. klasside õpilased! Kui keegi teist ei ole veel leidnud endale loovpraktika juhendajat, siis tuleb juhendajaga ühendust võtta käesoleva nädala jooksul!
Teated
•	Teisipäeval, 21. aprillil ilmub järgmine infoleht, toimuvad klassijuhatajate infominutid ning tundide ajad on muudetud. 
1.-2. tund	  8.10 –   9.40
3. tund		  9.50 – 10.35
I söögivahetund
4. tund		10.55 – 11.40
klassijuhataja infominutid
II söögivahetund
5.-6. tund	12.30 – 14.00
7.-8. tund	14.10 – 15.40
•	Abiturientidel, kes on avaldanud
soovi saada koopiat lõpueksamitöödest, palun tuua koopia(te) tegemiseks kuluv summa klassivanemale, kes omakorda edastab selle 23. aprillil õppealajuhatajale. Tartu Linnavalitsuse HO otsusega on kinnitatud A4 formaadi koopia hinnaks 1 EEK. Seega tuleb nii kirjandi, võõrkeele, ajaloo ja ühiskonnaõpetuse eksamitöö koopia eest tasuda 4 EEK, kuna eksamitöö kirjutatakse A3 formaadis kahele lehele.
•	Teisipäeval, 14.04. kell 9.00 -10.00
toimub auditooriumis 12. klassidele infotund. Õppealajuhataja ja huvijuht jagavad teavet eksamite, V perioodi õppetöö korralduse, ürituste ja kooli lõpetamisega seotud küsimustes. Õpilastele jagatakse infoleht „Abituriendi Eri 2009“. Kõikide lõpuklasside õpilaste osavõtt infotunnist on hädavajalik.
•	Neljapäeval, 16.04. kell 15.30 toimub
õppenõukogu. Päevakorras eksamite läbiviimine ja V perioodi töökorraldus.
•	Direktor Ott Ojaveer viibib 14. - 16. 
aprillini välislähetuses Brüsselis.
•	Esmaspäeval, 20. aprillil kell 14.15
toimub laiendatud juhtkonna ja kooliarenduse töögruppide juhtide nõupidamine.
Konkursid ja projektid
•	Tervise Arengu Instituut (TAI) kuulutab 
välja õpilaste loovtööde konkursi „SÖÖGIVAHETUND“, mille sisu peab vastama teemale „Minu unistuste söögivahetund“. Konkursitööd tuleb saata hiljemalt 18. maiks Tervise Arengu Instituuti. Täpsem informatsioon on õpilaste infostendil ning veebiaadressil
www.terviseinfo.ee
•	Euroopa Komisjon ja Aacheni linn kutsuvad osalema Euroopa teadusparlamendi projektis. Täpsem info stendilt ja www.science-parliament.eu või küsida Anna-Liisa Jõgi käest.
•	22.-28.06. toimub Turu saarestikus Läänemere suvegümnaasium keskkonna-teemadest huvitatud Soome ja Eesti gümnasistidele. Avaldusi osalemistasu osaliseks katmiseks saab esitada 30. aprillini. Täpsem info stendilt ja http://www.kesalukio.fi/itameri.shtl
•	Tartu linnavalitsus korraldab kooliõpilastele lühifilmide konkursi, mille eesmärgiks on tutvustada Tartu linna. Konkursitingimused asuvad aadressil: http://www.tartu.ee/videokonkurss
Eelteade
•	28. aprillil toimub Dorpat Konverentsi-
keskuses Tartu KHK Info- ja Karjäärinõustamiskeskuse korraldusel TARTU NOORTE TÖÖTURU-KONVERENTS "Kuidas leida töö, mis teeb õnnelikuks". Registreerumine kuni 22. aprillini aadressil 
julia.sharapova@khk.tartu.ee